Ets a: Union responses\nQuestionnaires\t- Unions\nDurant aquesta legislatura, com a secretària de Dona i per la Igualtat del Sindicat USOC, he tingut la possibilitat d’estar dins els grups de treball i ser membre, també, de la Comissió Permanent del Consell Nacional de Dones de Catalunya a l’Institut Català de les Dones. Això ens permet el fet de poder tenir una opinió més fidedigna del que s’ha fet durant aquest temps. Mitjançant el pla d’acció i desenvolupament de les polítiques de dones a Catalunya, s’ha intentat, d’una manera transversal, aplicar la perspectiva de gènere en tots els àmbits de la societat: laboral, governamental, social, cultural, etc.\nAixò ha estat molt important i crec que s’ha vist reflectit en els resultats pertinents. Cal recordar que el Parlament de Catalunya ha aprovat lleis com la de l’eradicació de la violència masclista, on hem pogut col·laborar per debatre-la amb les comissions parlamentàries una gran part d’associacions i de sindicats que treballàvem el tema.\nGarantir que les polítiques de dones siguin un eix transversal en totes les accions i els àmbits en què es facin. Fomentar la igualtat d’oportunitats entre dones i homes. Garantir les condicions d’igualtat d’oportunitats i de qualitat en l’accés i la permanència de les dones en el mercat de treball. Impulsar polítiques de reorganització dels temps i dels treballs. Sensibilitzar i formar la comunitat educativa en la perspectiva gènere.\nCal tenir en compte que, a hores d’ara, cap país del món ha aconseguit la plena equitat en matèria de gènere. Les dones continuen tenint desavantatges respecte als homes: salaris inferiors en un 34% de mitjana, taxa d’atur més elevada en tots els rams professionals, més formació universitària però menys oportunitats d’ocupacions en consonància, jornada doble ?elles, sis hores de dedicació a la casa i als fills, ells, 3?, i conciliació de vida laboral i familiar pràcticament al seu càrrec.\nAquestes dades són el punt de partida cap a una seriosa reflexió sobre l’efectivitat de les actuacions que s’estan desenvolupant a tot el món en la matèria. Llavors ens hem de plantejar: Les mesures que s’estan prenent o bé són ineficaces o bé són insuficients? Per obtenir una valoració real necessitem fer un recorregut per les diferents trajectòries en les diferents societats, i fer una avaluació específica en els diferents països, que ens permeti detectar quines han estat les actuacions eficaces i quines no per tal d’avançar amb criteris basats en els propis resultats, que actualment no són al 100% els esperats.\nHauríem de donar visibilitat a totes les iniciatives que, des de tots els àmbits i des de totes les organitzacions i moviments internacionals, s’estan duent a terme pel que fa a la construcció de la pau des d’una perspectiva de gènere, per poder avaluar l’efectivitat de les mesures, donant visibilitat també als assoliments, i que aquests ens serveixen de fil de partida per la plena i transversal igualtat i utilitzar-les com a eina de conscienciació de la societat, per canviar la seva mirada vers una perspectiva de llibertat i d’igualtat, mostrant la importància que té la implicació de tothom, perquè tothom té la mateixa responsabilitat pel que fa a les desigualtats i, per tant, també la mateixa capacitat per lluitar contra elles.\nDavant les desigualtats, hem de vetllar i fer complir uns principis bàsics: condemnar, denunciar, prevenir i exigir responsabilitats als governs, elements fonamentals en el camí de l’eradicació de les desigualtats de gènere i la violència que aquestes comporten. Ho estem fent realment d’acord a les demandes de la societat actual?\nPotser hauríem de donar visibilitat en la nostra quotidianitat als lemes: “De les desigualtats de gènere, jo també en sóc responsable” i “De la mort d’una dona, jo també en sóc responsable”.\nImma Valls i LLoret\nSecretària de Dona per la Igualtat\nContent View Hits : 19062502


Com va ser la petició de mà entre David Bisbal i Rosa Zanetti?\nDavid Bisbal es troba i quests dies a Miami, complint una sèrie de compromisos professionals i benèfics. Des d'allà, afirma sentir- "feliç i molt il·lusionat" després del seu compromís amb Rosanna Zanetti, segons paraules que ha ofert a mitjans nord-americans.\n"Estic content de compartir amb vosaltres que va arribar un dia molt especial! li vaig fer la pregunta i … em va contestar que sí! ", va escriure David fa uns dies a les xarxes socials. El cantant, posteriorment, va preferir no revelar com va ser la petició de mà malgrat la insistència de la premsa , deixant així "en privat" i de manera íntima el 'modus operandi' de la decisió.\n"No m'importa mostrar tota la felicitat que sentim, és una cosa meravellosa" , va afirmar també Rosanna amb un somriure d'orella a orella -així se li ha pogut veure en el primer acte públic al qual ha acudit després de la petició de mà-, allunyada, encara, de l'enrenou que porta amb si un casament de tal calibre.\nEs desconeix de moment quan es casaran. De fet, ells es prenen la decisió de la data "amb calma, que hi ha temps".\nRosanna encara "no ha pensat" com serà el vestit de noces. Ella prefereix pensar en present: " Ara estem gaudint del compromís, ja arribarà l'etapa de veure vestits, dates i com serà". Mentrestant, David també està a Miami per rodar 'A partir d'avui', el seu nou single. " Torno de nou a les guitarres flamenques de la nostra terra, sobretot aquelles guitarres que posava al principi de la meva carrera ", va explicar sobre aquesta nova peça.\nArtículo anteriorCAS GÜRTEL | Ricardo Costa denuncia pressions de Camps prèvies a la seva declaració en el judici\nArtículo siguientePodemos quiere gravar a los bancos con un recargo del 10% en el impuesto de sociedades


L’Ajuntament requerix al Govern a Central reparar la Torre Miramar - Infoguiavalencia.com\nL’Ajuntament requerix al Govern a Central reparar la Torre Miramar\nEl cost total s’estima en 3,09 milions d’euros.\nL’Ajuntament de València ha estudiat la situació de la Torre Miramar de cara a reparar este element i el seu entorn, en la rotonda d’entrada nord de la ciutat. El regidor de Mobilitat Sostenible, Giuseppe Grezzi, presentà este dilluns les conclusions resultants dels informes emesos pels servicis municipals d’Arquitectura i Servicis Central Tècnics, de Jardineria, de Mobilitat Sostenible, de Coordinació en la Via Pública i Manteniment d’Infraestructures i de Cicle Integral de l’Aigua. Segons estos informes, s’estima que el cost global de les obres necessàries per a la reparació d’esta torre i el seu entorn arriba als 3,09 milions d’euros, i requerix al Govern Central que execute les obres.\nGrezzi explicà que “Cal acabar amb la situació que els governs centrals han propiciat en este espai d’entrada a la nostra ciutat, en el que pràcticament no hem deixat de solucionar problemes derivats per la seua inacció, i per això reiterem al Ministeri de Foment la necessitat de revisar l’estat de la torre i la rotonda amb paràmetres de sostenibilitat, usabilitat i accessibilitat entre altres”. I va afegir que “el dret de la ciutadania a disposar d’unes instal·lacions segures, cuidades i dignes”.\nLa comissió acordà que el regidort faça el seguiment dels tràmits i done compte als membres de la comissió quan es produïsquen novetats.


EXP.21 – International Festival on Experimental Photography a l’IEFC20 de juliol de 2021 - 8 de setembre de 2021\nEXP.21 – International Festival on Experimental Photography a l’IEFC\n20 de juliol de 2021 - 8 de setembre de 2021\nEXPOSICIONS – EXP.21 – IEFC\nDel 20 de Juliol al 8 de Setembre de 2021\nDel 21 al 25 de juliol de 2021, es celebra a Barcelona l’EXP.21, International Festival on Experimental Photography, organitzat per Experimentalphotofestival i acollit pel Centre Cívic Pati Llimona, el Cercle Artístic Sant Lluc, l’Espai de fotografia Francesc Català-Roca, La Clandestina de Poble Nou i l’IEFC.\nEn els espais i aules de l’IEFC els participants es reuneixen amb l’objectiu de compartir, aprendre i debatre sobre la fotografia experimental en les seves múltiples facetes.\nEntre les activitats obertes al públic, a l’IEFC s’hi poden veure les següents exposicions:\nComissariada per Rubén Vejabalbán i intervinguda per Sara Escribano.\nSales Ramon Alabern i Sala de Baix\nPodríem pensar en la nostra vida saturada de mitjans com un signe dels temps digitals, però encara hauríem de considerar-nos en l’Era de la Reproducció Mecànica. Els àlbums de fotos es van fer populars com una extensió de consum de la indústria de cinema i la fotografia convertint-se també en el suport de la memòria gràfica emotiva per generacions llunyanes. Ara els arxius s’han fet públics en excés d’EXPOSICIÓ, però el mètode pel qual el jo modern es contempla a sí mateix encara consisteix en l’acumulació icònica i l’auto-atracció visual. Els àlbums encara mantenen el nostre registre en el fluir del temps i el canvi, reunint comunitats i experiències sense cap pretensió artística. Aquest projecte replanteja aspectes com la memòria, la comunitat i la representació tractant de donar una mica de llum sobre com el digital i el físic són només tecnologies diferents però relacionades fins que l’ànima conscient es consideri a sí mateixa com un continu d’imatges interconnectades.\nEn aquesta mostra s’exposen les fotografies d’àlbums fotogràfics enviades per un total de 106 participants.\nComissariada per Nanako Liu.\nTots els records són rastres de llàgrimes. (2046), Wong Kar-Wai.\nCol·loquem còpies de fotografies seleccionades en un tanc d’aigua amb una màquina de bombolles i detergent. Després de 15 dies, aquestes còpies fotogràfiques es converteixen en art autodestructiu. El tema que vull discutir és: ¿com podríem guardar un record per sempre? Els moments i els records s’esvairan, fins i tot si prenem una foto i ens esforcem per conservar-la. Fins i tot si tots els records desapareguessin a al final, podríem fer servir un fantasma poètic per recordar-los.\nArtistes seleccionats: Sabine Skodda, Mathilde Salsi, Sara Bensaltana, Heather Palecek, Carlos Baselga, Paula Dornan i Agata Tomasiewicz.\nData: Dimarts 20 de juliol de 2021\nDates: del 20 de juliol al 8 setembre 2021


Aragó 255, 934870315\nDes de l’any 1990 la Fundació Antoni Tàpies és un centre de referència per a la conservació, la difusió i l’estudi de l’obra de l’artista català, amb una línia de treball orientada a la comprensió de la cultura i l’art contemporanis. L’immoble que ocupa és també un reflex de la història artística i ciutadana des de finals del segle XIX fins a la primera dècada del segle XXI, quan s’hi han fet les últimes adaptacions.\nAquest edifici que Lluís Domènech i Montaner va projectar per a l’editorial Montaner i Simón es va construir entre 1881 i 1885 i va ser el primer de l’Eixample en integrar la tipologia industrial —amb maó vist, ferro i vidre— al teixit del centre urbà. Exemplifica també el pas de l’arquitectura eclèctica, pròpia del segle XIX, al nou estil modernista.\nEls arquitectes Roser Amadó i Lluís Domènech Girbau van ser els autors de la reforma per instal·lar-hi la seu de la Fundació Antoni Tàpies. Tot i el repte que suposava transformar l’editorial en un museu, una encertada redistribució dels espais va permetre dotar l’entitat de sales d’exposicions, auditori, oficines i magatzems tot respectant l’estructura original. També es van conservar les prestatgeries de l’antic magatzem de l’editorial, que es va transformar en biblioteca. Concebuda com a coronament de l’edifici, l’escultura de Tàpies Núvol i la cadira, clara referència a l’actitud de pensament i meditació estètica, s’ha convertit en un veritable emblema de la Fundació.\nPer tal d’adequar-la en matèria d’accessibilitat i seguretat, la Fundació ha estat objecte d’una nova reforma (2008-2010), a càrrec de l’estudi d’arquitectes Ábalos-Sentkiewicz. Un nou pavelló de tres plantes, separat de l’edifici històric per un pati il·luminat per una claraboia, dóna cabuda a nous espais expositius i possibilita la reordenació i ampliació de totes les dependències, inclosa la recepció.


El bestiar de Llívia emprèn el camí de la transhumància fins als prats de les Bulloses\nviurealspirineus / Albert Lijarcio 15:41 06/06/22\nMenys cavalls i vaques a l'alta muntanya, ja que la meitat d'animals s'han sacrificat per complir amb una norma francesa\nals camí el fins llívia emprén\nEl bestiar de Llívia en el camí de la transhumància fins als prats de les Bulloses / Albert Lijarcio\nProp d'un centenar de persones han acompanyat aquest dilluns els cavalls i eugues que passaran tot l'estiu als prats de les Bulloses, entre l'Alta Cerdanya i el Capcir, a la Catalunya del Nord. Després de dos anys d'aturada per la pandèmia, enguany s'ha recuperat la festa i per primer cop també s'ha donat l'opció de fer l'acompanyament de les vaques durant el cap de setmana. Tot i això, el nombre de caps de bestiar s'ha vist reduït a uns 180, ja que els cinc ramaders de la localitat s'han hagut d'adaptar a una normativa sanitària francesa sobre la Rinotraqueïtis Infecciosa Bovina i el Virus de la Diarrea Viral Bovina per poder travessar per aquesta banda de la frontera, fet que els ha comportat el sacrifici de gairebé la meitat d'animals.\nLa tradició de la transhumància té un origen mil·lenari a Llívia (Cerdanya) i en la darrera dècada s'ha anat obrint al públic amb l'objectiu que aquest en gaudeixi i sigui també conscient de la importància del sector primari. El fet que enguany el festiu de la Segona Pasqua s'hagi estès a tota Catalunya i que també sigui festa a França ha contribuït a què s'hi hagi sumat més gent a la festa, segons ha explicat l'alcalde d'aquesta localitat cerdana, Elies Nova. El punt de sortida ha estat el parc de Sant Guillem, des d'on s'han recorregut els gairebé quinze quilòmetres, amb un desnivell d'uns 800 metres, que el separen de les Bulloses.\nDe fet, aquestes pastures d'alta muntanya, situades a uns 2.000 metres d'altitud, són propietat del municipi llivienc i tenen una extensió d'uns quinze quilòmetres quadrats, gairebé similar a la de l'enclavament. A banda de l'acompanyament en el camí de la transhumància, la festa inclou un dinar de germanor, al qual s'hi han apuntat prop de 300 persones, tal com ha explicat Nova.\nPer la seva banda, el ramader Venanci Agustí ha detallat que la voluntat de convertir la transhumància en una festa és la d'aconseguir que es valori més el sector, tenint en compte que ha aquest s'ha vist reduït en favor del turisme. Així, assegura que la iniciativa ha estat un "encert" per fer pedagogia sobre les tasques que fan els pagesos i ramaders en la conservació de l'entorn i la necessitat que tothom s'hi impliqui.\nPel que fa a l'adaptació que ha calgut fer a la normativa francesa, aquesta ha consistit, a la pràctica, en convertir Llívia en una "illa sanitària" on els ramaders s'han acollit, de forma voluntària, a un pla de prevenció i control per eradicar la Rinotraqueïtis Infecciosa Bovina (IBR) i el Virus de la Diarrea Viral Bovina (BVD). Agustí ha deixat clar que aquests virus no afecten el consum humà, tot i que ha dit que sí interfereixen en la producció dels animals.\nDos ramaders dirigent cavalls durant la transhumàcia entre Llívia i Cereja / Albert Lijarcio\nLa polèmica va sorgir la primavera de 2021, quan les autoritats franceses van alertar que només les vaques amb resultat negatiu d'IBR i que haguessin estat vacunades podrien creuar per territori francès per arribar a les Bulloses. L'argument per prohibir el pas dels animals es feia en aplicació de la normativa europea que impedeix la mobilitat del bestiar positiu d'aquesta infecció tot i haver estat vacunat prèviament. Després de les queixes dels ramaders, que no havien estat alertats amb antelació per cap administració, es va fer una excepció per un any tenint en compte que el lloc d'arribada era un terreny propietat del municipi de Llívia i amb la condició que tots els exemplars estiguessin vacunats.\nLa fiscalia demana set anys de presó per la violació d’una noia a Puigcerdà l'any 2019


Benvinguda Representants 2018 | Sequiol.es\nBenvinguda Representants 2018\nUna vegada tancat el llibre que conté la història festera de 2017, era el torn d’escriure la primera pàgina de la següent publicació, la que contarà el camí fins a la Magdalena 2018.\nEra el moment de donar la benvinguda als que seran els màxims representants del món fester en les properes festes fundacionals de la nostra Ciutat. Per això, en l’emblemàtic edifici de la Diputació Provincial i organitzat per la Gestora de Gaiates, les Madrines, Madrines Infantils, Presidents i Presidents Infantils de totes les Gaiates, es reunien per primera vegada, així com les Dames de la Ciutat, Dames de la Ciutat Infantils i, cóm no, les Regines de les Festes per a la Magdalena 2018, Carla Bernat i Lucia Burguete.\nUn acte presentat per Carolina Tàrrega, Reina en la Magdalena 2016, i que després d’unes paraules de benvinguda del President de la Gestora de Gaiates, Carlos Chipirraz, va continuar amb l’accés a l’escenari preparat per l’ocasió, de les Regines de les Festes 2018, Carla i Lucia.\nTot seguit era el torn de les Dames de la Ciutat, i en aquest cas, la nostra Gaiata va tindre una magnífica representació, amb Beatriz Belenguer Mercé, Madrina del Sequiol la passada Magdalena i que té el privilegi de formar part de la Cort d’Honor de la Reina de 2018.\nA continuació, els representants de totes les gaiates van anar accedint per ordre numèric a l’escenari. Com no podia ser d’una altra manera, la Gaiata 15 Sequiol va estar magníficament representada per la seua Madrina Àgueda Ibars Agramunt, Madrina Infantil Nagore Garcia Miravet, i President Infantil Iker Miralles Claramonte. Tots tres molt emocionats per tractar-se de la primera vegada que lluïen amb orgull el nom de Sequiol després del seu nomenament feia només un mes.\nDesprés d’unes paraules de la presidenta del Patronat, Sara Usó, van ser les Regines de les Festes per a la Magdalena 2018 les que es van dirigir als assistents, agraint que les vulguin acompanyar en un any tan especial per a elles, i desitjant per a tots un exercici fester meravellós i inoblidable.\nPer finalitzar, el primer crit de “Magdalena!” de les Reines 2018, rebia per resposta un “Festa Plena!” de tots els presents. La primera pàgina està escrita, en lletres d’or. El camí cap a la Magdalena 2018 s’ha iniciat, amb Àgueda, Nagore i Iker dirigint el tren Sequioler. Ara només resta gaudir al màxim de cada instant.


L’Orquestra Filharmònica de la Universitat recupera les òperes i sarsueles més conegudes en una gala lírica al Palau de la Música - Orquestra Filharmònica UV - Àrea d'Activitats Musicals - FGUV\nEstàs a: Inici > Orquestra Filharmònica UV > L’Orquestra Filharmònica de la Universitat recupera les òperes i sarsueles més conegudes en una gala lírica al Palau de la Música\nCartell de la Gala Lírica\nL’Orquestra Filharmònica de la Universitat de València va oferir diumenge, 5 de maig, una gala lírica a la Sala Iturbi del Palau de la Música de València. Va comptar amb les intervencions del Cor Amici Musicae, de l’Auditori de Saragossa, la soprano Marta Matheu i el tenor Vicente Ombuena, dirigits per Hilari Garcia, director de l’Orquestra Filharmònica de la Universitat de València. Un elenc de més de cent cinquanta artistes, que interpretaren una selecció dels duos i cors més importants del gènere líric.\nEl programa s´estructurà en dues parts, basades en els dos grans gèneres lírics: l’òpera i la sarsuela. En la primera part interpretaren àries, duos i cors d’òpera, i com que aquest gènere va sorgir a Itàlia, el programa en rescatà els principals exponents: Giuseppe Verdi, del qual se celebra enguany el bicentenari del seu naixement, Giacomo Puccini, Vicenzo Bellini i Gaetano Donizetti, a més de l’espanyol Manuel Penella. En aquesta part s’interpretà una selecció d’àries, duos i cors de les obres més importants d’aquests compositors romàntics italians. De Verdi, el públic escoltà alguns dels passatges més destacats de ‘Rigoletto’, ‘Aida’ o ‘Nabucco’, a més de la famosa ària ‘O mio babbino caro’, de Puccini, considerat el successor de Verdi. La primera part d’aquest programa va concloure amb dues peces de l’obra més important del compositor valencià Manuel Penella, ‘El gato montés’, que es va estrenar com a òpera al Teatre Principal de València el 1917.\nLa segona part del recital es dedicà a la sarsuela, el gran gènere líric espanyol. Interpretaren una selecció de preludis, romances, duos i cors dels autors de sarsuela més rellevants, com ara Tomás Bretón (‘La verbena de la Paloma’) o Federico Moreno Torroba (‘Luisa Fernanda’). Destacà, per descomptat, la important aportació al gènere dels valencians Federico Chueca (‘La Gran Vía’), Ruperto Chapí (‘La Revoltosa’), José Serrano (‘El trust de los tenorios)’, i Juan Vert (‘La del soto del parral’).\nData d'actualització: 29 de Maig de 2013\nPublicat en: Música, Agenda, Música, Principal, OFUV


Perpinyà Archives - Page 118 of 161 - VilaWeb\nUna falsa alerta de bomba al bulevard Clemenceau de Perpinyà, la metgessa Mariana Dimas no serà extraditada a Sérbia, un home desaparegut al Voló i un nou fitxatge dels Dracs.\nPerpinyà presenta candidatura per ser Capital de la sardana 2019; Benoît Hamon va visitar ahir Perpinyà per presentar el seu nou moviment; i la policia ha desallotjara una família de sense papers, a petició dels propietaris.\nIncendi al túnel del Pertús; un càsting a Perpinyà, el centre de retenció ple; i un vídeo de la CUP informant els catalans, així com una carta oberta que dirigeixen als dos Jordis.\nCambis a la recollida de la brossa dimecres 1 de novembre; rescat al llac de la Bubosa, i repàs de la temporada de Brayden Wiliame amb els Dracs.\nJornada de solidaritat a Toluges del col·lectiu de suport als sense papers', una petició en línea d'un grup de LR, France 2 tractarà el tema de les desaparegudes de l'estació, repàs de la temporada de Nabil Djalout.\nEl tribunal administratiu de Montpeller anul·la les dietes dels regidors de Perpinyà; incendi a Camelles; comença la Fira de Sant Martí i els Dracs anuncien el fitxatge d'Antoni Maria i fan un repàs de la temporada de Julian Bousquet.\nComença el judici a narbona per l'accident de fira del president de l'Usap, talteüll celebra el Festival Médié Geek , els veïns de l'avinguda General Leclerc de Perpinyà es queixen del soroll nocturn i els Dracs repasen la temporada de Lucas Albert.\nTorna el mercat 'Les halles' al centre de Perpinyà\nDesprés de 20 mesos d'obres, avui dijous obre el mercat covert 'Carré Aragó' a la plaça Gabriel Péri.\nDos nois amenaçats d'expulsió, la fira dels camelots altre cop suspesa, 15 llebrers prests a ser adoptats, i la temporada de Lewis Tierney amb els Dracs.\nTancament demà dijous d'un tram de la via rapida, entre Pià i Clairà; l'associació UFC-Que Choisir es queixa de la Poste; i resum de la temporada del Drac Paul Aiton.\n< Anterior 1 … 109 110 111 112 113 114 115 116 117 118 119 120 121 122 123 124 125 126 127 … 161 Següent >


Articles amb l'etiqueta salut - ERC Badalona\nEl passat dijous 19 de juny va tenir lloc la reunió dels regidors Francesc Ribot i Agnès Rotger amb els veïns i entitats del districte V i la Federació d’Associacions de Veïns i Veïnes de Badalona (FAVB), per presentar el pla funcional del futur CAP del Gorg i el procés que s’està seguint per a la seva construcció. El nou CAP tindrà una cartera bàsica de serveis que contempla atenció sanitària i a domicili. El pla funcional preveu un total de 24 consultes, entre les quals destaquen les de medicina general, pediatria, odontologia o infermeria. Amb una superfície global de pràcticament 1.600 m2 i quatre plantes, el projecte es troba en fase d’adjudicació i està previst que el projecte de construcció s’adjudiqui durant el primer semestre de 2019. Les obres començaran a principis de la tardor del mateix any, amb un cost aproximat de 3,1 milions d’euros. Durant la trobada, els veïns van agrair el fet d’haver estat informats puntualment durant tot el procés d’inici, licitació i construcció del centre. Francesc Ribot va recordar que: «La previsió que han fet els tècnics de la Conselleria de Salut és que entri en funcionament a principis de 2021 i que, el nou centre, doni resposta a les necessitats de salut de la població, en una zona on els propers anys es produirà un important creixement demogràfic».\nDilluns, 18.6.2018 10:45h\nEl Servei de Salut de l’Ajuntament de Badalona condicionarà, aquest proper mes de juliol, de forma provisional i per períodes restringits, un espai al Districte I on poder acollir gats adults i cadells trobats al carrer que, pel seu estat, necessitin atenció especial específica i temporal. Es tracte de l’anomenat “Projecte Bastet” una iniciativa que també servirà per acollir els felins que s’hagin d’apartar temporalment dels seus espais habituals o bé que requereixin períodes d’adaptació o d’atenció molt específica. Amb aquest projecte, que porta el nom de l’antiga deessa egípcia Bastet representada en forma de gat, l’Ajuntament amplia els esforços i les millores continuades per resoldre la situació d’un gran nombre de gats abandonats, la seva alimentació i el control veterinari. El cinquè tinent d’Alcaldia i regidor de l’Àmbit de Badalona Justa i Inclusiva, Francesc Ribot, ha assenyalat que “el nou espai no ha de ser de refugi ni d’acollida permanent, sinó un lloc de traspàs amb una estada que es preveu no superi els set dies naturals”. Segons el regidor “la seva ubicació, en el nucli urbà, s’ha triat perquè sigui fàcilment accessible per als voluntaris i garantirà, en tot moment, que no ocasioni cap molèstia al veïnatge”. Recordem que el Servei de Salut fa un control de la població de gats ferals, o de carrer, mitjançant diferents línies d’actuació, com són l’estratègia anomenada CER (captura, esterilització, retorn), amb la col·laboració de la ciutadania i el voluntariat, acreditats com col·laboradors del servei públic.\nBadalona té actualment censats 1.694 establiments alimentaris. Des de l’any passat l’Ajuntament està elaborant un mapa de risc de seguretat alimentària que, segons la seva tipologia, els classifiquen en establiments d’alt, mig i baix risc. Fins ara s’han visitat i valorat 1.104 establiments amb el resultat del 33% amb risc baix, 60% risc mitjà i 7% risc alt. Per fer aquesta classificació es tenen en compte conceptes com el tipus de producte i el públic destinatari, entre d’altres. El cens inclou carnisseries, forns de pa, negocis de fruites i verdures, menjars preparats, peixateries, o espais polivalents com són els supermercats. L’any 2017 es va concloure l’elaboració del primer cens d’establiments minoristes d’alimentació classificant-los segons la seva activitat. Així es van censar 978 bars, restaurants i menjars per emportar; 347 fleques, pastisseries i xurreries; 342 de queviures i supermercats; 144 carnisseries; 90 fruiteries, verduleries, llegums i productes cuits; 82 que treballen amb edulcorants com ara torrons, gelats o llaminadures, i 60 peixateries. A més, també es van censar els 6 mercats i les seves 148 parades, de les quals 133 són alimentàries amb 64 carnisseries, 24 peixateries, 5 de farines i derivats, 21 de vegetals i derivats, 15 de menjars i preparats i 4 polivalents. En una segona fase, personal tècnic qualificat han visitat aquests establiments per qualificar-los en funció del risc i poder assessorar sobre les condicions sanitàries aplicables segons la normativa i proposar, si s’escau, propostes de millora. Fruit de l’elaboració del cens, primer, i del mapa de condicions sanitàries de risc actual, s’actua per evitar les actuacions de més risc com ara: Pràctiques higièniques com descongelacions no correctes; no desinfeccions dels vegetals en cru o contaminacions encreuades. Vigilància dels equips de fred (neveres i congeladors) i aliments conservats amb temperatures inadequades. Emmagatzematge d’envasos i estris sense protecció o amb higiene inadequada.\nDijous, 31.5.2018 09:45h\nBadalona celebra aquest dijous 31 de maig la jornada de sensibilització del Dia Mundial sense Tabac\nBadalona commemora aquest dijous 31 de maig del Dia Mundial sense Tabac amb una jornada que té per objectiu sensibilitzar la població de la importància que té per a la salut el fet de no iniciar-se o abandonar el consum de tabac i poder gaudir d’un ambient lliure de fum. Per celebrar aquest dia sense fum, la ciutat acollirà diverses taules informatives sobre tabaquisme i, com a novetat d’aquest any, l’exposició informativa El Tabac al Descobert que es podrà veure a la Biblioteca de Can Casacuberta fins al dia 4 de juny. Aquestes són les taules informatives que es duran a terme durant la jornada: Taula de l’Ajuntament de Badalona en col·laboració amb Badalona Serveis Assistencials (BSA): a la plaça de la vila de 9.30 a 13.30 hores. S’obsequiarà als fumadors amb una planta a canvi de lliurar les seves cigarretes, fins a exhaurir existències. Taules dels Centres d’Atenció Primària (CAP): tots els Centres d’Atenció Primària (CAP) oferiran una taula informativa en el propi centre durant el matí. El CAP Badalona Centre i Bufalà la ubicaran a l’entrada del Mercat Maignon i el CAP Gran Sol i La Salut en el Mercat de la Salut. Taules de l’Hospital Universitari Germans Trias i Pujol: també comptarà amb dues taules informatives en el vestíbul i cafeteria de l’hospital durant tot el matí. Associació Espanyola Contra el Càncer (AECC): a la plaça de la vila de 9.30h a 13.30h. L’associació repartirà informació sobre els seus programes i aplicacions electròniques per ajudar a deixar de fumar. En aquestes taules informatives els fumadors que ho desitgin podran sotmetre’s a carboximetries i espirometries (proves que mesuren el funcionament pulmonar) i conèixer així el dany que l’exposició al tabac provoca a l’organisme. Algunes d’aquestes proves es realitzaran amb la col·laboració dels alumnes de grau mitjà de Farmàcia del Centre d’Estudis Secundaris Joan Maragall de Badalona. El tabac i els riscos sanitaris associats El dia mundial sense tabac d’aquest dijous, que culmina la campanya XIX Setmana Sense Fum, a la qual l’Ajuntament de Badalona es va adherir, vol posar èmfasi en els riscos sanitaris associats al consum de tabac i vol promoure polítiques eficaces que contribueixin a reduir-ne el consum.\nEl 12 de maig es celebra el Dia Mundial de la Fibromiàlgia i la Síndrome de Fatiga Crònica. Per commemorar-ho, Badalona Associació Afectats Fibromiàlgia (BAAF), amb el suport de l’Ajuntament i Badalona Serveis Assistencials (BSA), ha organitzat diverses activitats de difusió i divulgació per donar a conèixer la situació de les persones afectades i defensar els seus drets. El vestíbul de l’Hospital Municipal de Badalona (Via Augusta, 9-13) comptarà amb una taula informativa que s’instal·larà demà dijous, 10 de maig, de 9 a 13 hores. Per a divendres, 11 de maig, l’acció informativa de Badalona Associació Afectats de Fibromiàlgia es traslladarà al tram final del carrer del Mar, on seran present de les 10 fins a les 20 hores. Dilluns, 14 de maig, a les 18 hores tindrà lloc una sessió informativa sobre el funcionament de la Unitat d’Expertesa Territorial de Fibromiàlgia i Síndrome de Fatiga Crònica del Barcelonès Nord i Baix Maresme, en el Centre Cívic Can Cabanyes (Rambla de Sant Joan 59-77). En aquesta sessió intervindran el reumatòleg coordinador de la unitat, Dr. Ramon Huguet, i la infermera de la unitat, Amàlia Nolla. Badalona disposa des de fa un any de la Unitat d'Expertesa Territorial de Fibromiàlgia i Síndrome de Fatiga Crònica Badalona Serveis Assistencials va posar en marxa la Unitat d'Expertesa Territorial de Fibromiàlgia i Síndrome de Fatiga Crònica del Barcelonès Nord i Baix Maresme el 15 de juny de 2017. Des d’aleshores i fins al 30 d’abril passat, la consulta de la unitat, situada a l’Hospital Municipal de Badalona, ha registrat un total de 514 primeres visites i 248 visites successives. La unitat, de referència per a una població de 420.000 persones, està formada per un equip de treball d’atenció especialitzada multidisciplinari (medicina interna, reumatologia, infermeria, psicologia i fisioteràpia) que treballa en coordinació amb l’atenció primària (medicina i infermeria de família i treball social).\nDivendres, 23.3.2018 10:15h\nLa instal•lació de nous desfibril•ladors a diferents espais municipals converteix Badalona en una ciutat cardioprotegida\nEl cinquè tinent d’Alcaldia i regidor de l’Àmbit de Badalona Justa i Inclusiva, Francesc Ribot, conjuntament amb representants municipals d’Esports, d’Educació i de la Guàrdia Urbana, han presentat aquest migdia al poliesportiu de Bufalà els nous espais i els serveis municipals de la ciutat on s’han instal·lat desfibril·ladors automàtics (DEA) per prevenir la mort sobtada i convertir-los en espais cardioprotegits. En total 17 instal·lacions municipals i 3 vehicles de la Guàrdia Urbana de Badalona s’han dotat ara de serveis de cardioprotecció, completant un procés que es va iniciar fa dos anys amb la instal·lació a 26 oficines de farmàcies i als 6 mercats municipals d’aquests desfibril·ladors automàtics, fent de Badalona una ciutat cardioprotegida. L’empresa Neosalus, que ha estat l’adjudicatària de la instal·lació dels desfibril·ladors, ha dotat d’aquest sistema els espais municipals següents: - Pistes poliesportives Can Farraté - Poliesportiu de Casagemes - Poliesportiu de Llefià - Poliesportiu de Bufalà - Poliesportiu de la Plana - Centre Esportiu de Can Cabanyes Sistrells Pere Gol - Piscina Municipal Mireia Belmonte - Camp de futbol de Bufalà - Camp de futbol de Llefià - Camp de futbol del Badalona - Campo de futbol de Badalona Sud - Biblioteca Central Urbana Can Casacuberta - Biblioteca Canyadó i Casagemes - Joan Argenté - Biblioteca Llefià Xavier Soto - Biblioteca Lloreda - Edifici Municipal el Viver - Edifici Consistorial de la Plaça de la Vila Dins del projecte de Badalona Ciutat Cardioprotegida també s’inclou la formació en l’ús de desfibril·ladors de les persones responsables i dels usuaris o usuàries de les instal·lacions. Durant la presentació s’ha fet una demostració sobre el funcionament dels desfibril·ladors automàtics a càrrec de tècnics de l’empresa adjudicatària del servei, Neosalus.\nL’alcaldessa de Badalona, Dolors Sabater, ha participat avui a l’acte d’inauguració de les noves urgències psiquiàtriques i una nova unitat d’hospitalització per a adults que requereixen atenció en salut mental i addiccions a l’Hospital Germans Trias per part del director del Servei Català de la Salut (CatSalut), David Elvira. La Unitat Integrada de Psiquiatria Hospitalària d’Adults al Barcelonès Nord i el Baix Maresme que donarà cobertura a un total de 322.488 persones, i que entrarà en funcionament el proper dilluns dia 12 de febrer. La nova unitat ha implicat arranjaments importants per poder adaptar els espais a les necessitats dels pacients psiquiàtrics. L’hospitalització psiquiàtrica dels pacients d’aquest territori en fase aguda de la malaltia serà compartida entre el CAEM (Centre Dr. Emili Mira) i l’Hospital Germans Trias. La Unitat Integrada de Psiquiatria Hospitalària d’Adults permetrà oferir una atenció hospitalària integral als pacients que presenten una possible patologia psiquiàtrica aguda. Alhora, també es disminueix l’estigma associat als problemes de salut mental, ja que s’atendrà aquests pacients en un centre hospitalari en les mateixes condicions que la resta de problemes de salut. Aquest servei permetrà disminuir els reingressos hospitalaris i millorar la qualitat de l’atenció rebuda. La creació de la Unitat Integrada de Psiquiatria Hospitalària d’Adults, amb el treball col·laboratiu i la suma de l’expertesa dels professionals de l’Hospital Germans Trias (Institut Català de la Salut) i el CAEM (Parc de Salut Mar), permetrà cobrir tota la cartera de serveis del pacient psiquiàtric hospitalitzat del Barcelonès Nord i el Baix Maresme. Aquesta unitat disposarà d’un servei d’urgències i una unitat d’aguts de 14 llits. Per fer-ho possible, el Departament de Salut hi destinarà 3M€ anuals. Per a l’alcaldessa de Badalona, Dolors Sabater, es tracta “d’un gran dia per a Badalona perquè s’incorpora unes millores importantíssimes en el servei d’urgències als pacients amb necessitats de salut mental i també per als malalts d’oncologia que seran referència en el sistema sanitari del conjunt del país”.\nDijous, 19.10.2017 13:15h\nBadalona disposarà a partir del mes de novembre d’una taula de benestar emocional que servirà per atendre les necessitats de salut mental de les persones residents als barris de Nova Lloreda, Sant Crist i Sistrells. Aquesta taula es veurà reflectida en el projecte ‘Escolta Activa’ que vol reforçar la capacitat de l’atenció primària de salut per abordar de manera més grupal i comunitària els problemes lleus de salut mental com són els trastorns d’ansietat, les depressions menors, les distímies així com els trastorns adaptatius amb l’objectiu de reduir la seva cronificació i contribuir a millorar el benestar emocional de les persones que els pateixen. Aquesta iniciativa arriba després que l’Ajuntament de Badalona, mitjançant l’ABS Nova Lloreda Sistrells, que gestiona Badalona Serveis Assistencials (BSA), fos seleccionat l’any 2015 per participar en el projecte pilot del programa ‘COMSalut. Salut i Comunitat’ promogut pel Departament de Salut de la Generalitat de Catalunya en col·laboració amb el món local. Aquest programa parteix del reconeixement que el 80% dels determinants de la salut són fora del sistema sanitari i estan directament relacionats amb aspectes mediambientals, socioeconòmics i demogràfics. També recalca especialment que per avançar en la millora de la salut de les persones i les comunitats cal reforçar l’atenció individual amb polítiques públiques saludables que fomentin la participació comunitària, l’apoderament de les persones i el treball intersectorial. Per tal d’assolir els propòsits del programa, el Centre d’Atenció Primària de Nova Lloreda, conjuntament amb l’Ajuntament de Badalona i l’Agència de Salut Pública de Catalunya va engegar un procés participatiu de salut comunitària en els barris de Nova Lloreda, Sant Crist de Can Cabanyes i Sistrells que pogués determinar quines eren les necessitats i prioritats de les veïnes i veïns d’aquests barris per millorar la seva salut.\nDivendres, 23.6.2017 12:45h\nLa Unitat d’expertesa territorial de Fibromiàlgia i Síndrome de Fatiga Crònica del Barcelonès Nord i Baix Maresme de l’Hospital Municipal de Badalona compta amb un equip multidisciplinari de professionals de l’atenció especialitzada i l’atenció primària que orientarà l’itinerari dels pacients entre les diferents disciplines que la integren, amb l’objectiu d’evitar demores i facilitar la vinculació amb l’atenció primària per garantir el seguiment d’aquests pacients. En aquest sentit, la unitat donarà suport especialitzat a les interconsultes que li arribin del metge de família, relacionades amb dubtes, diagnòstics o del tractament ja iniciats a l’atenció primària. D’aquesta manera es reforçarà molt la formació dels professionals de l’atenció primària en aquest camp. La nova unitat està en marxa des d’aquest 15 de juny i és una de les 18 unitats d’expertesa de Catalunya impulsades en el marc del “Pla d’atenció a les persones afectades per síndromes de sensibilització central”, presentat al maig pel Departament de Salut. La unitat està formada per un equip de treball multidisciplinari (Medicina interna, Reumatologia, Infermeria, Psicologia i Fisioteràpia) que treballa en coordinació amb l'atenció primària (Medicina i Infermeria de Família i Treball Social). Les síndromes de sensibilització central són un conjunt de malalties cròniques que limiten molt la vida de les persones que les pateixen i entre les quals destaquen la fibromiàlgia, la síndrome de fatiga crònica i la sensibilitat química múltiple. Aquestes malalties caracteritzades pel dolor, la fatiga i trastorns de la son poden arribar a afectar de manera significativa la qualitat de vida de les persones que les pateixen. S’estima que a Catalunya hi poden haver al voltant de 140.000 persones afectades. El fet que les malalties es presentin en persones entre la tercera i la quarta dècada de la vida fa que les repercussions laborals, familiars i socials d’aquestes patologies puguin arribar a ser molt rellevants.


Home > Cicles formatius esport i ensenyaments esportius > Cicle Formatiu Grau Superior Ensenyament i Animació Socioesportiva\nAquests estudis capaciten per elaborar, gestionar i avaluar projectes d’animació fisicoesportius recreatius per a tot tipus d’usuaris, programant i dirigint les activitats d’ensenyament, d’inclusió socioesportiva i de temps lliure, coordinant les actuacions dels professionals implicats, garantint la seguretat, respectant el medi ambient i assolint la satisfacció dels usuaris.\nLes matèries esdevenen un mitjà que proporciona coneixements, potenciant les aptituds dels alumnes i els prepara per a ser els futurs professionals de l’esport.\nLa filosofia “learning by doing” permet a l’alumne adquirir tècniques i reursos per tal d’assolir amb èxit els projectes transversals del món laboral.\nActivitats d’oci i temps lliure: En instal·laciones esportives, en el medi natural i urbà.\nDinamització grupal: Tècniques de dinamització, comunicació, gestió de conflictes.\nValoració de la condició física: Anatomia, fisiologia, teoria de l’entrenament, prevenció de lesions i nutrició esportiva.\nPlanificació de l’animació socioesportiva\nJocs i activitats físiques recreatives i d’animació turística amb/sense suport musical\nActivitats físiques i esportives individuals: Fonaments tècnics/tàctics de natació, atletisme i socorrisme.\nActivitats físiques i esportives d’equip: Fonaments tècnics/tàctics de futbol, bàsquet, handbol, rugby, vòlei i esports del món.\nActivitats fisicoesportives d’implements: Fonaments tècnics/tàctics dels esports d’implements: tennis i pàdel.\nActivitats fisicoesportives per a la inclusió social: Activitats per a gent gran, persones amb discapacitat i col·lectius en risc d’exclusió social.\nMetodologia de l’ensenyament: Planificació i programació de l’activitat física i l’esport, construcció de sessions i sistemes d’avaluació.\nProjecte d’ensenyament i animació socioesportiva\nFormació i orientació laboral: Tècniques de cerca de feina amb noves tecnologies, elaboració de CV, tècniques per entrevistes de feina.\nEmpresa i iniciativa emprenedora: Gestió esportiva i gestió d’esdeveniments esportius.\nEls documents 6, 13 i 14 no són obligatòris pels alumnes majors d’edat.\nL’alumnat que hagi cursat l’assignatura d’Animació i dinàmica de grups té opció d’obtenir la titulació de Monitor de lleure.\nL’orientació a l’alumnat és una peça clau dins del pla de formació integral que oferim als nostres alumnes. En aquest sentit, tractem dues tipologies d’orientació: acadèmica i laboral.


XERRADA: ELS BENEFICIS DEL MASSATGE INFANTIL | Tecletes\nUs agradaria saber els beneficis que suposa el massatge infantil? A Tecletes us donem l’oportunitat de fer-ho a través de las interessant xerrada que, aquest dimarts, 5 de març, ens oferirà la llevadora Sylvia Martínez Bonafont, formada com a educadora de massatge infantil per l’AEMI.\nEntre molts d’altres, coneixerem que el massatge als nens i als nadons, a banda de millorar el vincle entre pares i fills, suposa avantatges al sistema nerviós, a l’hormonal (allibera endorfines, oxitocines i prolactina), a l’immunològic, al gastrointestinal (alleujant, entre d’altres els famosos còlics), al respiratori, al circulatori, al linfàtic i als muscles. Així mateix, quan fem massatge a una criatura també l’estem ensenyant a prendre consciència de les dimensions i de l’espai del seu cos, conèixer els seus límits corporals i a millorar la seva seguretat, confiança i autoestima.\nAmb el massatge, el nadó aprèn a respondre a la tensió amb relaxació. El massatge diari incrementa el llindar per suportar estímuls a la majoria de nadons. Els prematurs, per exemple, augmenten la tolerància gradualment. De vegades,\nen tocar un nen, comença a plorar sense raó fisiològica. Li hem donat\nuna via d’escapament a una situació estressant. Hem de saber escoltar i acompanyar.\nLa xerrada es farà a partir de les 17.30 h. Vingueu preparats per gaudir d’una estona molt interessant!\nFoto: Flickr CC (Valentinap)


Dasoul (Telde, Gran Canària, 6 de febrer de 1990) és un cantant de gènere llatí. En 2012, Dasoul va signar un contracte artístic amb Roster Music i durant aquest temps ha desenvolupat la seva faceta de productor i compositor però també la d’artista. Després de diversos singles, a finals de 2014, va presentar ‘Él no te da’, tema que s’ha convertit en el seu major èxit, aconseguint estar durant 42 setmanes en la Llista Oficial de vendes. El single ja és Doble Disc de Platí a Espanya .\nEn 2012, Dasoul va signar un contracte artístic amb Roster Music, la discogràfica independent número u a Espanya, i durant aquest temps ha desenvolupat la seva faceta de productor i compositor però també la d’artista. Ha treballat amb Fito Blanko, Maffio, Henry Mendez, Cristian Deluxe, Decai, Keymass & Bonche, entre uns altres.\nEl seu primer single, titulat De Lao a Lao, va sortir a la venda a principis de 2013 i es va convertir en una de les cançons de l’estiu.\nEls últims mesos de 2013 els va passar a Miami i Puerto Rico, llocs en els quals va treballar amb productors i artistes internacionals com per exemple, Fito Blanko, Maffio o Eliel. A més va enriquir els seus coneixements i van néixer temes com el remix de De Lao A Lao, ‘La Bienvenida A l’Amor’ o Anem-nos Pa El Carrer.\nA mitjans del 2014, va presentar La Bienvenida A l’Amor (Disc d’Or1) i va iniciar una gira promocional que va passar per les ciutats més importants d’Espanya. El seu tema va sonar en les ràdios més destacades del moment i va aparèixer en alguns programes capdavanters.\nA l’abril de 2017 llança el single “Kung Fu”, cançó composta i interpretada al costat de Nacho, ex-component de Chino y Nacho, el duo multiplatino consagrat en l’estil tropical, urbà i pop procedent de Llatinoamèrica, i guanyadors de premis únics com el Latin Grammy, Billboard i Premis El Nostre. Creador d’èxits tan reconeguts com “Andas en mi cabeza”, “Mi niña bonita” o “Tu Angelito”.\n“Kung Fu” ha estat produïda pel propi Dasoul, és un tema d’estil fusió entre el Dansi Hall Tropical i el Reggaeton, amb una tornada molt pegadizo i ferm candidat a ser una de les cançons de l’any.\nDesprés del seu important rodatge en concerts en viu – més de 40 xous en el 2014, més de 110 en el 2015 i més de 100 en 2016 – Dasoul dóna un pas davant presentant la gira “Dosi”, que s’inicia al juny de 2017 i en la qual realitzarà els seus concerts amb una banda de músics en directe, sent així l’únic artista urbà nacional a oferir un concert d’aquestes característiques.


Notícia històrica - PREMSA - Segon atac de gossos a ramats d’ovelles en set dies al Pallars Jussà - Federació Catalana de Caça\nSEGON ATAC DE GOSSOS A RAMATS D’OVELLES EN SET DIES AL PALLARS JUSSÀ\nAl terme de Conca de Dalt, i els Agents Rurals troben un dels gossos que van matar diversos animals. Intenten reagrupar la resta per comptabilitzar els danys\nEls Agents Rurals del departament d’Agricultura investiguen un atac a un ramat d’ovelles per part de gossos a Conca de Dalt, al Pallars Jussà, una setmana després que es registrés un altre atac a Llimiana amb 31 animals morts. Segons va explicar ahir el responsable dels Agents Rurals a Lleida, Llorenç Ricou, el nou atac es va produir entre dissabte a la nit i diumenge al matí. Pel que sembla, el van perpetrar dos gossos i els Rurals han pogut localitzar-ne un, la propietària dels quals ja ha reconegut que assumirà els danys causats pel gos. Les ovelles estaven pastant a la reserva de caça de Boumort quan els gossos van irrompre al lloc i les van obligar a escampar-se. Fins avui no està previst que es puguin comptabilitzar els danys i quantes ovelles han mort pel succés, malgrat que hi haurà diverses baixes. Segons Ricou, el gos localitzat pertany a una ramadera de la zona, a la qual se li va escapar de l’explotació.\nL’altre animal podria ser salvatge, encara que aquest extrem no està confirmat. La propietària, que serà denunciada per l’atac, s’haurà de fer càrrec dels danys per les ovelles mortes, que pertanyerien a entre dos i tres ramaders que agrupen ramats a la zona, tot i que un d’ells hauria patit més afectació que la resta. Els ramaders continuaven ahir intentant reagrupar tot el bestiar, que va quedar molt repartit per la reserva, per comptabilitzar els danys, tasca en la qual van col·laborar tant efectius dels Agents Rurals com guardes de la reserva de Boumort. El balanç final determinarà el cost que s’haurà de pagar.\nEs tracta del segon atac d’aquesta mena en una setmana, després que tres gossos salvatges ataquessin dos vegades un ramat i matessin 31 ovelles, succés pel qual l’amo dels gossos va ser denunciat i es va comprometre a fer-se càrrec dels danys, com va avançar SEGRE. El primer atac va tenir lloc el passat dia 9 de setembre, quan els tres gossos van atacar les ovelles que hi havia en un camp clos i en van matar sis. Malgrat l’advertència dels Agents Rurals perquè l’amo tanqués els gossos, aquests van tornar a sortir i van atacar de nou la mateixa explotació l’endemà, i en van matar 25 exemplars més.


Vigilància postocupacional en la salut específica per l’amiant | Amiant\nLa vigilància en la salut específica ha de realitzar-se a tots els treballadors i treballadores que han estat exposats a l’amiant, inclosos els que ja no tenen una relació laboral amb l’empresa, perquè ja s’han jubilat o han estat acomiadades. Si l’empresa no porta a terme aquestes revisions, ho han de fer els Serveis de Prevenció o els metges especialistes del sistema públic de salut.\nSegons determinen literalment els Protocols de la Generalitat de Catalunya, els Exàmens de salut postocupacionals per exposició a l’amiant han d’incloure:\nEs determinarà mitjançant la investigació d’ocupacions anteriors amb risc potencial d’exposició a l’amiant.\nSi l’exposició a l’amiant no es pogués establir amb claredat, el treballador/a haurà de demanar la “vida laboral” (la USL podrà obtenir-la) a la Tresoreria Provincial de la Seguretat Social.\nAmb anamnesi basada en la fitxa de seguiment mèdic del model del llibre de registre de dades corresponents al reglament sobre treballs amb risc d’amiant establert al RD 396/06.1.\n• Exploració clínica específica, que haurà d’incloure inspecció, auscultació, estudi radiogràfic i estudi funcional respiratori.\nRadiografia anteroposterior i lateral de tòrax avaluada segons la classificació internacional de l’OIT de 1980.\nEn cas d’imatges radiogràfiques dubtoses, de manca de congruència entre aquestes i l’estat funcional respiratori, o de canvis en els successius exàmens de salut, es podrà recórrer a la pràctica d’una tomografia computada (TAC) o la tomografia computada d’alta resolució (TACAR).\nL’estudi funcional respiratori consistirà en una espirometria.\nEn cas d’anomalies d’aquests paràmetres i d’acord amb el criteri mèdic, es podran realitzar altres estudis funcionals respiratoris.\nLa vigilància en la salut és bàsica en la prevenció dels efectes de l’amiant. Des de la CGT de Catalunya hem de posar especial atenció al seu compliment real i efectiu, i denunciant tant la manca absoluta de vigilància com els compliments de la normativa merament formals i sense totes les proves mèdiques adequades.


"El rebel subsaharià", Valentín Popescu - BARCELONA RADICAL\n"El rebel subsaharià", Valentín Popescu\nAg Gali és un tuareg que va començar la vida pública amb una bona dosi d’idealisme patriòtic –el desenvolupament de l’Azawad, la pàtria dels tuaregs malians– i una autocomplaença més gran, perquè ni tenia més mèrits ni més poders que altres d’avançats del moment de la causa tuareg per erigir-se en dirigent nacional. Sigui com sigui, l’activisme i l’impacte populista el van portar el 1990 a liderar els amotinats patriotes de l’Azawad per pactar amb el Govern de Mali un tractat de pau en què Bamako prometia aplicar immediatament un pla de desenvolupament de l’Azawad.\nCom era habitual en els governs de Bamako, l’acord no es va complir. Però el Govern va provar de decapitar la rebel·lió fitxant Gali i enviant-lo com a funcionari al consolat malià de l’Aràbia Saudita. Oficiosament, el nomenament era un premi per la mediació de Gali entre el poder central i els rebels salafistes del GSPC (especialitzats en el segrest d’occidentals), organització que el 2007 va entrar a l’òrbita d’Al-Qaida amb el nom d’AQMI. En realitat, Bamako havia cregut que així matava dos ocells d’un tret: situava Gali lluny del territori d’acció i privava els salafistes de la col·laboració d’un dirigent d’influència entre els tuaregs.\nL’estada de Gali a l’Aràbia Saudita va durar dos anys escassos, perquè la major part de les activitats consulars van ser en realitat preses de contacte amb els radicals pakistanesos per a accions subversives i, lògicament, els saudites el van expulsar.\nDe nou a Mali, Gali va tornar a la rebel·lió i es va posar al capdavant de l’MNLA (Moviment Nacional d’Alliberament de l’Azawad), guerrilla que va aprofitar les crisis politico-militars de Bamako per conquerir gran part de l’Azawad i ofegar-se gairebé immediatament en el propi triomf. El poder el va assumir l’any passat AQMI, gràcies als suports interessats d’un sector de l’exèrcit algerià i la contractació –amb els diners obtinguts pel contraban de drogues a Europa– dels mercenaris tuaregs que havien tornat de Líbia després de l’enderrocament de Gaddafi amb un formidable arsenal i una excel·lent preparació militar, més que sobrada per conquerir l’Azawad però insuficient per enfrontarse a França.\n1-II-13, Valentín Popescu, lavanguardia


Els veïns demanen manteniment i accessibilitat als carrers de l’entorn de l’estació | elCugatenc\nEls veïns demanen manteniment i accessibilitat als carrers de l’entorn de l’estació\nPer primera vegada el Consell de Barri del Centre-Oest s’ha celebrat a la planta baixa de l’antic Ajuntament. La manca d’accessibilitat a la primera planta ha fet que, per l’assistència d’un veí amb mobilitat reduïda, Joan Ferrer, s’hagués de canviar de sala. Això ha estat només la primera referència a l’accessibilitat perquè durant el transcurs de la trobada ell mateix i altres veïnes han explicat que els carrers de la part posterior de l’estació (el barri del Pla de la Pagesa) tenen molts problemes per a les persones amb mobilitat reduïda. Voreres amb pals, que acaben de cop o amb rampes només a una banda del carrer són alguns dels exemples que obliguen a Ferrer i altres conciutadans a anar per la calçada.\nCharo Díez, una altra veïna de la zona, també ha fet un repàs a la manca de manteniment d’algunes zones del barri, amb especial atenció al passeig de Valldoreix i el carrer Álvarez. Segons explica, hi ha voreres en mal estat, brutícia al voltant dels contenidors, arbres per podar, fulles seques acumulades durant mesos i passos de vianants poc visibles. També fa referència al pas del carrer dels safareigs per sota de la via com a espai poc il·luminat i, per tant, perillós especialment per a les dones joves que puguin passar de nit. El mateix carrer representa un problema pel canvi de rasant que redueix la visibilitat quan s’està al voltant. Altres veïns de la zona i representants de les entitats s’han sumat a les peticions de millora.\nSegons Díez, ja havia fet aquesta petició a la presidenta del Consell de Barri, Mayte Pérez, a principis d’any i just ara fa un mes ho havia presentat als Ulls de la ciutat, encara sense resposta. Davant la falta d’acció, ha decidit acudir directament a l’òrgan de participació en què Pérez s’ha compromès a fer arribar els problemes apuntats a serveis urbans. Per a la veïna, veient també l’evolució dels projectes dels diners de lliure disposició, Pla de la Pagesa queda marginat al Consell de Barri ja que no s’hi recullen propostes. Si bé, els representants l’han animada a presentar propostes als pressupostos participatius de l’any vinent i a través de Marc Villoro, representant de l’Associació de Veïns del Centre-Estació, per als propers diners de lliure disposició. Tot i així, ha insistit que cal millorar la comunicació de l’òrgan.\nEl Consell, que ha estat molt concorregut en comparació a les darreres edicions, també ha servit per fer un repàs a l’aplicació dels diners de lliure disposició aprovats per a aquest any. Segueixen avançant sense impediments. La festa solidària serà similar a la de l’any anterior i les actuacions musicals de poesia i dansa es podran fer entre el setembre i l’octubre en el moment que es tingui la proposta de l’Ateneu, entre d’altres. La col·locació de nous bancs i la instal·lació de llums als passos de vianants del voltant de l’Escola Santa Isabel estan pendents de trobar la ubicació definitiva.\nPérez també ha anunciat que s’ha parlat amb l’empresa concessionària de l’aparcament de Can Quitèria perquè torni a obrir les 24 hores al dia, una mesura que hauria d’aplicar després de l’estiu; que es farà una limitació horària per al pas de bicicletes als carrers de vianants principals, i que es canviarà el sistema de pilones que limita l’accés de vehicles al centre pel reconeixement de la matrícula. El darrer Consell de Barri abans de les vacances d’estiu també ha servit per designar el representant al Consell de Seguretat Municipal, que serà Marc Villoro.\nLa mediació nocturna pel silenci, novetat entre les iniciatives dels diners de lliure disposició del Centre-Oest\nEls veïns també decideixen repetir apostes com el tió i la xocolatada de Nadal a Can Quitèria. El mobiliari urbà és protagonista dels diners d’inversió. En total, 20.000 euros, 5.000 més que l’any anterior.\nDesperfectes i nous centres, radiografia de l'educació pública\nDarrerament han aparegut tot tipus de notícies i reclamacions en l'àmbit de l'ensenyament. Tot plegat permet veure l'estat docent de la ciutat així com els punts clau del debat sobre la redefinició del model que pot arribar amb el Leonardo i la nova escola.\nL’extrema dreta segueix la pressió a la veïna de Valldoreix i li treu la tanca del pati perquè marxi\nDesokupa amenaça l'ocupa amb una denúncia tot i que si entre al domicili cometrien una il·legalitat.


El ministre de Justícia espanyol creu que inhabilitaran els dirigents independentistes\nEn una entrevista al programa Espejo Público, d’Antena 3, el ministre de Justícia espanyol Rafael Catalá s'ha referit a la Llei d’Enjudiciament, que dicta que els processats per delictes greus no poden exercir càrrecs públics. Així, creu que els presos i exiliats seran inhabilitats abans de la decisió judicial en virtut d'aquesta llei.\nAquestes han estat les seves declaracions:\n«Quan es produeix el processament per una sèrie de delictes greus o persones rebels, en aquell moment, abans fins i tot d'esperar a la sentència, ja hi ha una inhabilitació. Per tant, més enllà del que digui la sentència final, que arribaria a la tardor o a finals d'any, hi pot haver una inhabilitació des de molt d'hora. Per tant, totes aquestes persones les treu de l'escena de la representació pública i les inhabilita per exercir activitats polítiques».\nPer ses ufanes, fa mes de 3 anys\nJa ha sortit la sentencia?????\nPer Ho veuen?, fa mes de 3 anys\nJa sap el que fallara el Tribunal Constitucional.\nAlmenys, que tenguin la decència de no insistir en que a Espanya hi ha separació de poders.\nPer Lleu, fa mes de 3 anys\nHi ha un jutge què està molt més amunt i no es deixa influir per a ningú!!!


utopies quotidianes: Diem no a un PAM injust. Construim l'alternativa.\n08 d’octubre, 2012\nDiem no a un PAM injust. Construim l'alternativa.\nDivendres 5 d'octubre vam fer el debat de PAM 2012-2015. Aquest és un resum de la intervenció que vaig fer al Plenari en nom del Grup Municipal d'ICV-EUiA.\nAvui fem en aquest Plenari un dels debats i de les votacions més rellevants del mandat: la del Programa d’Actuació Municipal, el document que recull les orientacions i les accions programàtiques que marcaran l’acció de govern al llarg dels propers tres anys. És a dir, les polítiques que tradueixen en fets tangibles el projecte de ciutat. Poques ciutats ho fan. A Barcelona ens hem dotat de l’exigència democràtica de fer-ho. El PAM esdevé la concreció del compromís amb la ciutadania, és per tant també una eina de control de l’acció de govern, de mesura d’allò que es tira endavant i allò que s’abandona\nICV-EUiA hem expressat una crítica de fons al procés que ens ha portat fins avui. El govern de CiU s’ha entestat a degradar políticament el PAM. A) Amb un document aprovat inicialment marcat per les vaguetats i els enunciats generalistes. Molt pobre, molt feble. Sense reflexió ni perspectiva estratègica. B) Amb un procés de participació de tràmit, de fireta, sense cap voluntat d’aconseguir la implicació efectiva de la ciutadania. C) Amb una dimensió territorial de resultats demolidors, sense precedents: 9 districtes han rebutjat el PAM i 7 districtes no han aprovat els seus respectius PAD. En el millor dels casos, un full de ruta amb peus de fang: àmpliament rebutjat en el territori.\nICV-EUiA no hem volgut deixar-nos emportar per aquesta dinàmica de degradació política del PAM. Vam elaborar un text alternatiu, en clau netament propositiva, perquè no hem renunciat, ni ho farem, a disputar-li a CiU el present i el futur de Barcelona sobre la base d’un model alternatiu de ciutat: una ciutat al servei dels drets i les aspiracions del 99%. Una proposta amb 256 actuacions vertebrades en 5 eixos: a) l’economia verda i l’ocupació de qualitat per superar la crisi amb un nou model productiu i de consum; b) els drets socials universals per construir igualtat i lluitar contra tota mena d’exclusions; c) l’ecologia com a marc vertebrador de qualsevol actuació urbanística; d) l’educació pública i la democratització cultural; e) la radicalitat democràtica en una ciutat oberta, on no es retallin drets civils ni llibertats personals.\nUna proposta alternativa que va ser lliurada al govern. La resposta ha servit per constatar l’existència de dos models, legítims, però en bona part antagònics d’entendre i intervenir a la ciutat. A) Un model, el de CiU, de dretes i antic: més sensible a les pressions dels lobbies que a les aspiracions de la ciutadania; de gir conservador, involució ecològica i enduriment repressiu. B) Un model d’esquerres, -en el que treballem cada dia per ser referents- orientat a fer de Barcelona una ciutat del segle XXI, humana, activa i ecològica, des de la complicitat amb els barris, la ciutadania i els moviments socials. Des d’aquesta constatació, avui tornarem a dir NO al PAM.\nNo podem fer el debat del PAM al marge del context que l’emmarca. Amplis sectors socials viuen avui a Barcelona una situació de gran duresa: un atur que ha tornat a créixer aquests últims mesos; centenars de desnonaments de risc social al llarg de l’últim any; un inici de curs amb més alumnes i menys mestres; increments en els preus de l’aigua i del transport; milers d’infants que entren en situació de pobresa. Impactes de la crisi, sí; de les retallades també: de l’austeritat del dolor, enfront de la qual vostè, alcalde, ha actuat entre la complicitat i la manca de lideratge: doblegat davant dels incompliments de la Generalitat; feble i ineficaç davant les agressions de l’estat.\nSí, més d’un any sense capacitat per definir un model estratègic de ciutat; més d’un any sense capacitat per articular una majoria de suport. Un govern erràtic, i tan minoritari com el primer dia. El PAM que avui ens presenten evidencia aquesta feblesa i manca de model. Però evidencia també una altra cosa: un conjunt de polítiques de gir a la dreta, de reorientació conservadora del model de ciutat construït per les esquerres, amb implicació veïnal i del teixit social dels barris. Sí, aquest PAM és una peça més d’aquest procés que va desembocant dia a dia en una Barcelona més injusta i més grisa. Podem destacar alguns exemples:\nAquest PAM és el marc programàtic on s’inseriran a partir d’avui: les polítiques de degradació de la qualitat de l’escola pública; la dinàmica de privatització del 0-3 en aules massificades on es fa gairebé impossible l’educació inclusiva i en la diversitat; el desmantellament del Pacte per l’Ocupació de Qualitat i del Model de Barcelona Activa; o la pràctica liquidació de les polítiques directes de lluita contra l’atur.\nAquest PAM és el marc programàtic que consolida, a partir d’ara: l’enduriment repressiu de l’ordenança del civisme: amb les multes a les treballadores sexuals que generen, només, invisibilitat i més vulnerabilitat a l’explotació; la pujada de preus del transport públic mentre es retallen serveis als barris; la pujada abusiva del bicing mentre es fa gratuïta l’àrea verda i es desfiscalitza el cotxe; o el procés de privatització de l’aigua\nAquest PAM és el marc que farà possible: la Marina de Luxe, convertint la ciutat en negoci privat; i el Port Vell en un espai elitista i excloent, al servei de l’economia dels paradisos fiscals; o la reobertura del Pla d’usos de Ciutat Vella, amb la més que possible construcció de nous hotels de luxe; mentre es tanca la porta a nous plans d’usos en altres barris impactats pel turisme.\nAquest PAM, finalment, avala l’opció per l’aturada dels principals programes d’inversió educativa i social als barris: escoles bressol, casals de gent gran o centres de serveis socials. Afeblint i posant en risc el principi vertebrador de la cohesió territorial.\nPerò més enllà del marc de polítiques municipals que consolida, el PAM s’aprovarà avui en un escenari polític nou, inèdit. L’abstenció del PSC farà possible el PAM de dretes de CiU; l’abstenció del PSC, per tant, aplanarà el camí, oferirà oxigen al govern en el procés de reorientació conservadora i antiecològica del model de ciutat rebut. Ens costa d’entendre aquesta reubicació política del PSC. Encara més li deu costar al conjunt d’espais socials que al llarg de l’últim any han articulat les respostes ciutadanes a les polítiques del govern. Perquè podem fer-nos algunes preguntes en relació a aquest PAM:\nEs garanteixen les ràtios de qualitat a les escoles bressol i el model de xarxa única de gestió pública sense fractures ? Es garanteix el finançament de les polítiques d’ocupació que substitueixi la brutal retallada del SOC, s’estableix un nou espai de concertació amb els sindicats que substitueixi la liquidació del Pacte per l’Ocupació de Qualitat ?\nEs el PAM un instrument de defensa de l’interès públic a Ciutat Vella i al Port enfront la voracitat dels agents privats ? fa el PAM impossible la Marina de Luxe ? garanteix que no hi haurà en tot el mandat ni una sola plaça hotelera nova en el Districte ? Servirà el PAM per fer marxa enrere en la criminalització de les treballadores sexuals o per garantir els drets civils i les llibertats personals enfront la cultura de la delació impulsada pel govern? Hi ha al PAM un compromís contra la jerarquització dels espais urbans, queda garantit el criteri que qualsevol carrer de qualsevol barri popular serà tan premium com el Passeig de Gràcia ?\nCreiem malauradament que la resposta és un NO en tots els casos. Es dibuixa per tant un projecte antagònic en moltes dimensions al de la ciutat solidària i ecològica de les esquerres. Perquè no es pot estar alhora amb la marea groga i la plataforma 0-3, i avalar les polítiques de retallada i privatització de les bressol. No es pot estar alhora al costat de les entitats veïnals, i reobrir la porta al negoci privat sobre l’espai públic al Port Vell i a tot Ciutat Vella. No es pot estar amb els treballadors i les treballadores i avalar alhora les polítiques de retallada salarial i desmuntatge de les empreses públiques\nEn qualsevol cas el nostre NO al PAM. És un sí ben fort, a seguir construïnt Barcelona des de valors alternatius; a seguir treballant colze a colze amb la comunitat educativa i els professionals dels serveis públics; amb la Plataforma en Defensa del Port Vell; amb els creadors culturals de base i l’assemblea defensem la cultura; amb els sindicats, la plataforma l’aigua és vida i el moviment d’afectats per la hipoteca…\nEl nostre NO al PAM. És un sí ple de convenciment i il.lusió per treballar en positiu, per convertir la resistència en alternativa: forjar l’alternativa quotidiana a aquest PAM; i l’alternativa política a la dreta i a les polítiques sociovergents. Dotar Barcelona d’un horitzó col.lectiu d’esperança, de reconstrucció d’un projecte de ciutat solidària i ecològica del segle XXI.\nEtiquetes de comentaris: Barcelona, PAM


Portugal continua a la "zona verda" de baix risc de Covid-19\nPortugal ha registrat en les últimes hores deu noves morts i 365 nous casos de coronavirus, tot i que encara continua a la "zona verda" de baix risc que estipulen les autoritats sanitàries, segons l'últim balanç que ha publicat aquest diumenge la Direcció general de Salut del país.\nEn total, des que va començar la pandèmia, el país ha sumat 820.407 casos confirmats i 16.837 morts. A més, hi ha 15 persones més hospitalitzades en relació amb el balanç anterior i sis menys en vigilància intensiva. En total, 633 pacients continuen hospitalitzats, 142 a les UCI.\nEn comparació amb el dia anterior, també hi ha 384 persones més recuperades, en un total de 775.391 recuperacions des del març del 2020. Així, hi ha 29 casos actius menys, cosa que significa que 28.179 portuguesos encara lluiten contra la malaltia, el nombre més baix des del 31 de desembre, segons el balanç que recull el diari portuguès 'Publico'.\nPortugal va viure al gener el pitjor moment de la pandèmia, amb pics de contagis per sobre dels 10.000 positius diaris que es van traduir en una pressió hospitalària sense precedents. El país es va veure obligat a demanar ajuda externa, cosa que va derivar per exemple en l'arribada de personal i equips des d'Alemanya.\nGràcies a la millora de la situació epidemiològica, aquest equip ha tornat aquest divendres a Alemanya i el primer ministre del país, António Costa, ha agraït públicament la seva feina. "Va ser un magnífic gest de solidaritat europea", ha destacat a Twitter.\nEl Parlament portuguès va aprovar dijous la pròrroga de l'estat d'emergència, fins al 15 d'abril, donant per fet que la mesura excepcional s'haurà de mantenir almenys fins al mes de maig i sempre en funció de l'evolució de les dades. Les autoritats han reforçat les mesures per Setmana Santa, amb onze dies de restricció de la circulació entre municipis a partir d'aquest divendres.


Escollir parella: Per què algunes relacions són insanes? | Revista | EROSKI CONSUMER\nEscollir parella: Per què algunes relacions són insanes?\nEscollir amb qui fer-ho és important, i escollir bé és fonamental. Quan ens fixem en algú responem a un estímul d'atracció. Físicament ens agrada, encara que això és només la primera anella d'una cadena de qualitats i factors que es van teixint, fins que es formalitza el vincle. Però cal tenir molt present que aquest vincle serà més sa i madur quan "la nostra relació" amb nosaltres mateixos siga bona. És a dir, per a escollir parella ens trobarem en un punt de partida més adequat si ens coneixem, si la nostra autoestima no està per terra, si som més o menys conscients dels nostres límits i, per tant, gaudim de llibertat per a decidir.\nLa trobada amb l'altra persona tindrà dificultats per a prosperar si abans no ens considerem lliures, responsables i únics. Si no és així, el més probable és que s'establisquen dependències insanes a causa de les nostres mancances afectives.\nSi no ens estimem, serà més difícil que acceptem l'amor que ens ofereixen. Passa com quan es rep una floreta: qui no està a gust amb el seu cos no ho agrairà ni s'ho creurà, i fins i tot no ho tolerarà.\nSi no ens mostrem tal com som i no ens comuniquem, l'altra persona no pot assabentar-se de la nostra existència real i llegir-nos el pensament, i només aconseguirà tornar-nos la invisibilitat que projectem.\nSi no coneixem els nostres límits, potencialitats i ritmes, viurem desdibuixats, envaint l'espai de l'altre i permetent invasions en el nostre espai íntim i personal.\nHi ha persones amb més predisposició a equivocar-se i a caure en una dependència insana en les seues relacions de parella. En general, aquestes persones responen a un perfil concret en el qual s'evidencia un baix nivell d'autoestima. Fallen en el coneixement personal, en reconèixer-se físicament i a saber què volen, pensen i senten. Tendeixen a establir comparacions en què sempre es qualifiquen de manera negativa, i no s'accepten ni s'estimen i es valoren poc.\nArribar a descobrir que se sofreix aquest baix nivell d'autoestima no és fàcil. Reconèixer-ho és un pas de gegant. Per començar, podem repassar els símptomes següents. Si en sumem més de tres, l'autoestima pot estar en una situació delicada.\nBaix nivell de seguretat personal. La seguretat no es mesura, però se sap. No és segura la persona "que tira pel dret", sinó la que reconeix les debilitats, no les nega i les accepta.\nBaixa tolerància a la frustració, a més d'escasses expectatives personals i, per tant, baixa assumpció de riscos. Es tracta d'evitar el dolor d'errar, i la por és un sentiment que paralitza i emmordassa.\nInteriorització rígida de valors, des d'on es detona ràpidament el sentiment de culpa. Propis o aliens, s'assumeixen principis inamovibles que no es poden qüestionar, perquè si es fa arriba el càstig.\nBaixa autonomia personal i, per tant, s'imiten models de referència, en especial de la mare o el pare (per emulació o en contraposició) i es creu en mites del que se suposa o ha de ser una parella.\nNo som cap mitja taronja. El mite de la mitja taronja ens porta a pensar que som una meitat a la recerca de l'altra meitat que ens complemente. Encara que amb mancances, som unitats senceres que han de responsabilitzar-se de la seua pròpia felicitat.\nNo cal ser tot de l'altra persona. "Sense tu no sóc res". Aquest mite indica reminiscències del vincle maternofilial. Tallar el cordó umbilical és arribar a ser autònom i, per tant, lliure.\nEl veritable amor no és fondre's amb l'altra persona. La fusió amb la parella és imprescindible en moments puntuals, però precisament per a arribar a aquesta fusió cal saber-se un ésser únic i separat.\nJunts per a tot mai. La parella ha de comunicar-se i compartir, però només es podrà compartir un espai quan aquest es posseeix, quan cadascú té la seua parcel.la que cuida i enriqueix per a un mateix, del qual després farà còmplice l'altre.\nFes feliç la teua parella i la teua parella et farà feliç a tu: l'amor no és tan simple. La felicitat només pot ser compartida i oferta quan cada una de les parts és feliç per si mateixa. Llavors es podrà ser generós i compartir-la amb l'altre.\nCal ser un incondicional de l'altre: un error. Si la parella no ens corregeix quan ha de fer-ho, tampoc ens aplaudirà. Si s'imposa la condescendència generada per l'obligació del vincle, és molt fàcil acabar en la indiferència.\nCal ser endeví de l'altre: això no és màgia. Ningú no pot saber amb certesa què pensa i què sent la seua parella. Ni tan sols u ho sap de si mateix. Jugar a endevinar o ser endevinat genera incomunicació.\nEls problemes de parella no es comenten: el silenci pot matar. No es tracta d'aguantar i lluitar pel matrimoni, es tracta de buscar ajuda per a un/a mateix/a. Cal recuperar la persona. Potser així la parella podrà funcionar. O potser no.


Tractament de dades personals: Canal de denúncies\nLes dades generades arran d’aquesta comunicació emplenant el formulari les tractarà Unicaja Banco, S.A., (en endavant, Unicaja Banco) amb domicili a l’avinguda d’Andalucía, 10-12, Màlaga (codi postal 29007).\nLa finalitat del tractament és gestionar la comunicació corresponent investigant, si escau, els fets comunicats i adoptant les mesures correctives pertinents. En cas necessari, l’entitat us informarà (mitjançant qualsevol mitjà, electrònic o no) del resultat del procediment iniciat.\nUnicaja Banco ha establert aquest canal de denúncies en el marc del seu Programa per a la Prevenció del Risc Penal, d’acord amb el que estableix l’article 31 bis del Codi Penal. Per tant, el tractament present es basa en una obligació legal aplicable a Unicaja Banco.\nLes dades de caràcter personal esmentades podran cedir-se a les societats que conformen el Grupo Unicaja Banco en cas que això sigui necessari per a l’objecte de la investigació, tramitació i/o resolució.\nLa informació comunicada pel denunciant i la generada en el procés d’investigació es conservaran durant el període necessari per tramitar la investigació oportuna, així com el que es precisi per aplicar les conseqüències legals corresponents, en cas que això fos necessari. De la mateixa manera, Unicaja Banco conservarà aquesta informació durant el termini en què puguin derivar-se accions legals, fins que prescriguin.\nIgualment, us informem que podeu exercir els drets d’accés, de rectificació, de supressió i de limitació del tractament, en qualsevol moment i de manera gratuïta, mitjançant l’enviament d’un correu electrònic amb el vostre nom i cognoms i amb una còpia del DNI a l’adreça atencion.al.cliente@unicaja.es o dirigint un escrit a Atenció al Client, a l’avinguda d’Andalucía, 10-12, Màlaga (codi postal 29007), en què aporteu informació sobre el procés objecte del dret.\nSi teniu algun dubte o voleu presentar qualsevol tipus de reclamació relativa a la protecció de les vostres dades, podeu dirigir-vos a l’Oficina de Protecció de Dades del Grupo Unicaja Banco, situada a l’adreça postal indicada més amunt.\nAixí mateix, en cas que no vegeu ateses les reclamacions o sol·licituds dirigides a l’Oficina de Protecció de Dades del Grupo Unicaja Banco, podreu presentar una reclamació davant l’Agència Espanyola de Protecció de Dades, ubicada al carrer Jorge Juan, núm. 6, Madrid (codi postal 28001).


La mort d'un nen després d'ingerir la ventosa d'una fletxa reobre el debat sobre la idoneïtat d'algunes joguines | Consumer\nLa mort d’un nen després d’ingerir la ventosa d’una fletxa reobre el debat sobre la idoneïtat d’algunes joguines\nLes associacions de consumidors recorden que són els pares els qui han d'assegurar-se que les joguines que compren són adequats per als seus fills\nLa defunció ahir per asfíxia d’un nen de quatre anys en la localitat La Verge del Camí (León) després d’ingerir una ventosa que es va desenganxar d’una fletxa amb la qual estava jugant, ha posat sobre la taula de nou el debat sobre la idoneïtat d’algunes joguines. Les associacions de consumidors recorden que els pares són els qui han d’assegurar-se que les joguines que compren als seus fills són adequats per a ells.\nL’article que va causar la mort del nen, de moment, no ha estat retirat del mercat perquè “es desconeix la marca, la procedència i la responsabilitat de l’importador del producte”, segons va informar el director general de Salut Pública de Castella i Lleó, José María Arribas. També és necessari conèixer si existeix algun incompliment de la Norma de Seguretat de les Joguines EN-71-1, com que les peces siguin massa petites i puguin desprendre’s, i altres aspectes sobre els quals encara no hi ha notificació, va agregar Arribas. Quan es coneguin aquests detalls, va dir, es procedirà a notificar l’alerta de consum si escau i, per tant, a retirar el producte del mercat.\nEn canvi, el cap del Servei Territorial de Sanitat, Santiago Entremaliat, va assenyalar que la joguina “no estava homologat”. Encara que va assegurar desconèixer la marca, la seva procedència, així com el lloc on es va fabricar, va dir que l’alerta es va enviar amb les fotografies preses del mateix perquè sigui retirat del mercat immediatament. “En principi semblen unes fletxes normals, d’aquestes que es tiren i es peguen i res”més , va indicar.\nPer la seva banda, la portaveu de l’Organització de Consumidors i Usuaris (OCU) de León, Iliana de l’Església, va manifestar que està molt bé que la Junta de Castella i Lleó investigui el succés, però hauria d’haver inspeccionat la joguina abans que ocorregués aquesta tragèdia. “Qualsevol producte que es vengui ha de passar els conductes de seguretat. No val de res que la ministra de Sanitat i Consum digui cada Nadal que els progenitors han de comprar les joguines en tendes especialitzades si, fins i tot en aquests establiments, els productes no compleixen les normes de seguretat. És una vergonya que hi hagi joguines que s’embenen sota l’empara de la Comunitat Europea quan no són segurs”, va explicar.\nPer evitar aquest tipus de successos, la Unió de Consumidors d’Extremadura-UCE ha llançat una sèrie de consells. Entre altres coses, aquesta associació recomana als pares assegurar-se que la joguina que es va a adquirir està homologat; fer-ho en jugueterías i no en tendes “de tot a 100”, on generalment les instruccions no estan en castellà i molts articles no compleixen les normes de seguretat, i llegir amb atenció l’etiquetatge.\nflecha-ca niño-ca ventosa


Què han fet les Càritas de Catalunya? - Arquebisbat de Barcelona\nQuè han fet les Càritas de Catalunya?\nAquest dimarts al matí ha tingut lloc, a la seu de la Conferència Episcopal Tarraconense, a Barcelona, la presentació de la “Memòria social 2014 de les Càritas Diocesanes amb seu a Catalunya”\nL’acte ha estat presidit pel cardenal Lluís Martínez Sistach, administrador apostòlic de Barcelona i responsable episcopal de Càritas Catalunya, acompanyat de la Dra. Carme Borbonès, presidenta de Càritas Catalunya i del Sr. Agustí Adell, secretari general de Càritas Diocesana de Tortosa.\nA la Memòria Social del 2014 destaquen dos blocs de dades\n– Necessitats bàsiques (d’acord amb el posicionament de Càritas que propugna una renda per a aquelles famílies que no reben cap prestació): 22,54% de les despeses\n– Inserció sociolaboral: 20,02%\n– Acollida i acompanyament: 19,08%\n– Família i infància: 15,16% de tota la despesa social\n– Habitatge: 10,36%


Stay Inn Rome Roma Itàlia - Ofertes d'hotels amb els MILLORS DESCOMPTES EN LÍNIA\nVia del Corso, 81, Spagna, Roma, Itàlia, 00186 - Veure al mapa\nBarri Spagna Spagna Estació Central de Termini Estació Central de Termini Spagna Estació Central de Termini Estació Central de Termini\nDissenyat tant per oci com per negoci, Stay Inn Rome està situat idealment a Spagna; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. També són a fàcil accés Mausoleo di Augusto, Esglèsia de Tots Sants, Font Babuino.\nAprofiti's de la riquesa de serveis i avantatges d'aquest hotel de Roma. Per a la comoditat i comfort dels seus clients, l'hotel ofereix Wi-Fi gratuït en totes les habitacions, servei d'habitacions, visites turístiques, servei de bugaderia, ascensor.\nGaudiu de les comoditats d'alta gama com ara aire condicionat, calefacció, servei de despertador, escriptori, mini bar per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Stay Inn Rome és una elecció inteligents per a viatgers a Roma, i ofereix una estada relaxant i sense molèsties.\nTots els tipus de viatgers (346) Parelles (165) Viatgers en solitari (52) Famílies amb infants petits (38) Famílies amb infants grans (28) Grups (66)


ELS ARMATS DE TORREDEMBARRA\n50 anys de la seva recuperació\nEl 23 d’abril de 2011 es va presentar el llibre Els Armats de Torredembarra. 50 anys de la seva recuperació, de David Morlà i Jordi Suñé, en el marc dels actes de la Setmana Santa. La presentació va tenir lloc al Pati del Castell de Torredembarra i va incloure la presentació d’un vídeo del procés d’el·laboració del treball i el parlament del Dr. Josep M. Solé i Poblet.\nEl llibre dóna llum sobre els orígens dels Armats a Torredembarra, amb referències documentals del segle XIX, i sobre el procés de recuperació de la colla ara fa 50 anys. El volum inclou més de 200 fotografies i una descripció de caire antropològic dels actuals Armats. El llibre va ser editat per la Confraria de la Creu- Armats de Torredembarra.\nDavid Morlà i Jordi Suñé han publicat diversos treballs de recerca sobre Torredembarra. Conjuntament han signat dos llibres: La Veu del Poble. Més de cent anys de tradició coral a Torredembarra i El Cafè de Dalt, patrimoni de la Torre.\nDavid MORLÀ i Jordi SUÑÉ (2011): Armats de Torredembarra. 50 anys de la seva recuperació, Torredembarra, Confraria de la Creu-Armats de Torredembarra.\nArticle a l'opuscle dels Armats\nArticle per al Diari de la Torre.\nDiari Més, 28-XII-2011\nVeieu el vídeo de Tac 12. També podeu veure el vídeo i alguna foto de l'exposició organitzada pels Armats en el marc de l'aniversari. I que ens anomenen al Butlletí de l'Arxiu Històric de Tarragona.\nTORREDEMBARRA AL SEGLE XIX\nTorredembarra al segle XIX era ben diferent al municipi que coneixem avui en dia. Urbanísticament, només existia el nucli antic amb el seu eixample representat únicament per carrer “Nou”, Clarà i les botigues de pescadors del nucli de Baix a Mar. La resta eren camps de conreu. Tota la línia de l’antiga nacional 340 eren camps de regadiu, amb més de 100 sínies. La part interior eren terrenys de secà, sobretot vinya. Torredembarra tenia 2.000 habitants. Al segle XIX es va produir l’embat que va posar fi a les relacions feudals de pertinença de la terra i l’ús de serveis que eren monopolis dels senyors de Santa Coloma, com el forn o el molí de gra. Era una situació que abocava l’economia a l’autoconsum i a la incapacitat de vendre excedents i acumular capital per a fer inversions. Els nous aires liberals van donar lloc a canvis profunds. Aquest procés de canvi no va ser ràpid i va provocar molta inestabilitat al llarg del segle. Econòmicament, la vila es guanyava la vida amb el comerç de\nALGUNES EFEMÈRIDES TORRENQUES\n1901: La Veu del Poble 1914: Arriba l’electricitat a Torredembarra. 1914: Cintes Fité 1917: Es crea la Joventut Torredembarrense. 1918: Es crea la societat recreativa els Tranquils. 1919: Fàbriques d’Espardenyes Espina. 1921: Es creen els Pomells de la Joventut. 1921: Taller de Cintes i Brodats “Vídua de Francesc Cardona” 1922: Es crea la UDT. Anys 20: Cal Bofill. 1929: El Pes Anys 20: Casona del Carme 1930: Es crea la societat recreativa la Nova Germanor. 1935: Hermen Cortasa 1947: Fàbrica de Cintes Francesc Gual 1953: Manufactures Tèxtils Magem 1958: Fàbrica de cintes Lluís Juan 1960: Es comencen a urbanitzar els camps de conreu de regadiu de Torredembarra. 1960: Es construeixen hotels, càmpings. 1961: Es recuperen els Armats 1961: Fàbrica de cintes M. Assumpció Mercadé 1968: Es crea l’Agrupació Sardanista l’Antina. 1968: Es crea la coral Santa Rosalia 1968: Primer disc del Pedrol 1968: Conchita Bautista enregistra la cançó “La playa de Torredembarra” Anys 70: Long Play, la Travies\nLA SÍNIA DE LA VILA\nSínia de la Vila, Torredembarra, any 2016 La Sínia de la Vila es va construir el 1868 sota l’impuls d’una junta formada per diferents propietaris del municipi. Està situada al costat del cementiri, a tocar del camí de la Riera de Gaià. És de propietat municipal i actualment es troba en molt mal estat. Originàriament, havia proveït d’aigua el sortidor de la plaça de Font del poble. Després també donaria servei a les fonts de la peixateria, el Portal de la Bassa i el carrer Freginal. La sínia es va construir en una vinya propietat de Pere Ibern Sanahuja, a l’antiga partida dels Fornassos. A partir del 1870, per tal de mantenir l’abastament d’aigües, s’adjudicava la gestió de la sínia cada any. El primer encarregat va ser Jaume Miracle Salvat. El succeïren Pere Recasens (1877), Joan Magriñà (1882), Sebastià Guasch Casasús (1885), Joan Gibert i Gibert (1890), Pau Fontanilles i Mañé (1891), Joan Martí i Fortuny (1894), Pau Alberich (1896), Josep Mercadé Tort (1900), Joan Cañellas Recasens (\n“Hay peces que se bañan en la arena y ciclistas que corren por las olas.” Rafael Alberti (1902-1999), Cal y canto , 1929 Volem? Pedalo llavors existeixo. L’antropòleg francès David Le Breton al seu llibre Elogio del caminar parla de la possibilitat d’evadir-se de la modernitat, de burlar-se’n, de cercar una drecera per despistar el ritme desenfrenat de la nostra vida, de distanciar-se del bullici, de la pressa.  No només això. Reconnectar amb la vida ens demana tornar a sentir l’aire pur, caminar, anar amb bicicleta. Fixeu-vos què deia l’escultora Mar Hernández en una entrevista quan tot just superava una greu malaltia: “Els metges et curen el càncer, però després qui et torna la vida?”. Ella ho va fer amb l’ajuda de la bicicleta. Mai s’ho havia agafat seriosament, però quan va provar de circular damunt de dues rodes per la ciutat ja no ho va deixar. La seva passió va augmentar cada dia fins que es va arribar a apuntar a la marató ciclista “Titan Desert” que es fa al Sàh


ARTE GOOMBITAS: de setembre 2019\nSORTIDA DEL DILLUNS 30 DE SETEMBRE\nAquest DILLUNS 30 ens anem a Platja de'n Bossa a recuir mostres d'arena per a porta-les a l'escola i analitzar-les.\nAprofitarem la sortida per netejar una mica la platja. Amb guants replegarem tota la brutor que sigui possible. Els guants els durem les mestres.\nI ja que estam, i ja que el temps pareix que ens acompanyarà, ens farem un banyet. Així que qui millor que portin una tovallola, roba de recanvi, per si els fa gola, si no ho porten, NO es banyaran.\nImportant portar tots crema solar, gorra, esmorzar i aigua.\nSortirem cap a les 9:15 i tornarem a les 13:15.\nA tot aquest muntatge ens ajudarà i assessorarà na Inés, que és la persona encarregada.\nLes famílies estau convidades, si teniu ganes podeu venir i compartir amb nosaltres el nostre inici d'aventura.\nCONCURS DE DICTATS DELS GLOBUS\nDurant uns quants dies, anem a fer uns dictats una mica especials, els hem anomenat: "Dictats dels globus", per que els treurem d'un globus.\nHe creat 26 mini dictats, cada un d'ells va sobre un alumne, els he ficat dins un globus.\nCada dia que toqui, un nen@ punxarà un globus i haurà de ser de mestre dictant als companys la seva oració i corregint els despistes.\nEls boixos podran guanyar 2 punts si el dictat està perfecte o té algun despiste; 1 punt si n'hi ha uns quants despistes; 0 punts si està mega despistat; i 20 punts si coincideix que punxen el globus amb el seu dictat.\nPortam una graella on anem registrant els punts.\nTindran un petit detall tots els que hagin sumat algun punt durant el concurs, i els 10 amb més puntuació obtindran un detall una mica més gran que podran compartir amb els companys.\nJa anirem contant com va el marcador!!!!!!!!\nPublicat per ceipsantjordi a 11:06 Cap comentari:\nGUIÓ REUNIÓ INICI DE CURS 2019-2020\nPublicat per ceipsantjordi a 23:51 Cap comentari:\nCOMENÇAM UN PROJECTE SÚPER INTERESSANT AMB ELS ALUMNES DE 6è.\nAQUEST PROJECTE ES DIU:\nAquest projecte que durarà tot el curs, ens conscienciarà del canvi climàtic, de la brutor de les platges, de la quantitat de plàstic que generem, de com està afectant d'una forma tan visible la inconsciència de la nostra societat.\nCada mes o cada dos mesos, anirem a recuir mostres d'arena a la Platja de'n Bossa i l'analitzarem. A més, farem una neteja de la platja.\nEls companys de 6è ens han fet una introducció del projecte mitjançant un petit teatre.\nDesprés hem hagut d'emplenar una enquesta, ens han ajudat també.\nPublicat per ceipsantjordi a 8:08 Cap comentari:\nJUGANT EN EQUIPS\nPublicat per ceipsantjordi a 7:59 Cap comentari:\nPROJECTE DE LECTURA DEL LLIBRE: LA CASA DE L'ARBRE\nAquest llibre va néixer a l'escola de S'Olivera com a un projecte solidari. És un recull d'històries i imatges dels propis alumnes.\nEls Cazafantasmas l'hem utilitzat per portar-nos a casa una de les aventures(practicant lectura compartida, entonacions, comprensió, volum de veu, pronunciació, dicció...) per a després llegir-la a classe en veu alta als nostres companys.\nAprofitam també la lectura per recordar accions que impliquen uns valors importantíssims, com ajudar a la gent, el reflexionar i pensar abans d'actuar precipitadament...\nHa estat molt guay i ens hem adonat que llegir per a altres persones...costa molt.\nUna disculpa per no haver pogut fer fotos a tots, sovint és complicat per diferents raons (jo no estava i ho va realitzar una companya...). Ho sento.\nUn enorme beso a Sophie.\nPublicat per ceipsantjordi a 7:58 Cap comentari:\nELS DARRERS EN COMPLIR ANYS AL MES DE JUNY O A L'ESTIU:\nELSA, NADIA, SOPHIE I ANTÓN\nPublicat per ceipsantjordi a 7:40 Cap comentari:\nSORTIDA DEL DILLUNS 30 DE SETEMBRE Aquest DILLUN...\nCONCURS DE DICTATS DELS GLOBUS Durant uns quants d...\nGUIÓ REUNIÓ INICI DE CURS 2019-2020 https://www.s...\nCOMENÇAM UN PROJECTE SÚPER INTERESSANT AMB ELS ALU...\nPROJECTE DE LECTURA DEL LLIBRE: LA CASA DE L'ARBRE...\nELS DARRERS EN COMPLIR ANYS AL MES DE JUNY O A L'E...\nELS ANIVERSARIS DEL MES DE MAIG:MARTINA I MARIA ...


El Govern central rebutja la proposta d'Ada Colau de limitar per llei el preu dels lloguers\nFoment pujarà de 600 a 900 euros el topall de lloguer per rebre ajudes\nL'alcaldessa acull amb "una prudent reserva" la reactivació de les obres de la Sagrera anunciada pel ministre\n06/04/2017 - 15:19h\nColau i de la Serna EFE\nEl Govern ha donat a conèixer a Barcelona, capital de la nova bombolla immobiliària que afecta els lloguers, una de les mesures del seu nou Pla d'Habitatge. El ministre de Foment, Íñigo de la Serna, ha anunciat que els lloguers de 900 euros es podran beneficiar dels ajuts per al pagament del alquier. Fins ara, el lloguer màxim per a rebre subvencions era de 600 euros.\nEn una compareixença al costat de l'alcaldessa Ada Colau a l'Ajuntament de Barcelona, el ministre també ha indicat que el nou Pla d'Habitatge 2018-2021, que es troba en fase d'esborrany a l'espera de l'opinió de les comunitats autònomes, inclourà un "programa específic d'ajuda als joves" i "mecanismes" per evitar el "buit temporal" entre el desnonament i el reallotjament d'una família, encara que no ha donat més detalls.\nD'altra banda, De la Serna ha tancat la porta a limitar per llei el preu dels lloguers, una de les mesures que proposa Colau per frenar l'escalada al preus, que a Barcelona ja se situen per sobre dels 1.000 euros mensuals de mitjana. "No tenim contemplat una intervenció pública en aquest sentit", ha tancat De la Serna.\nDes de l'Ajuntament han sortit decepcionats de la reunió per la negativa de De la Serna a fixar límits al lloguer ia modificar la Llei d'Arrendaments Urbans en línia del reclamat pel consistori, així com per la manca de recursos que, segons ells, destina l'Estat a les ajudes al lloguer.\nTornada a les obres a La Sagrera\nA la reunió l'alcaldessa ha rebut el "compromís" del ministre de reactivar les obres de l'estació ferroviària de la Sagrera abans que acabi 2017, una de les "ferides obertes de Barcelona", en paraules de Colau. No obstant, el ministre no s'ha pronunciat sobre quan podria estar acabada aquesta estació, que en un principi tenia com a data de finalització el 2020.\nL'estació de la Sagrera s'ha de convertir en un intercanviador de les xarxes de metro, Rodalies (rodalies), trens regionals, AVE i línies d'autobús urbà i interurbà. Les obres estan aturades des de l'any 2014 i immerses en una investigació judicial sobre suborns i factures falses entre responsables d'Adif i empresaris.\nDe la Serna ha previst que les obres vinculades a l'estació del col·lector de la rambla Prim –amb una inversió d'uns 10,5 milions d'euros– comencin abans de l'estiu, i que les obres de la llosa de l'estació es reprenguin al tercer trimestre. No ha posat data, però, per l'estació de Sant Andreu. Colau ha celebrat l'anunci del ministre, tot i que ha acollit "amb una prudent reserva" els terminis facilitats.\n| 06/04/2017 - 23:01h\nNaturalment, l'anomenat "Govern", que no és tal, no pararà l'augment dels lloguers, encara que això fereixi la societat. Ells no estan pas per guarir la societat, sinó per bloquejar-la, en benefici de l'antisocietat.


Avui presenten Jordi Vinyals\nAvui presenten Jordi Vinyals\nEl nou entrenador del Palamós Club de Futbol, Jordi Vinyals, el presenten oficialment a les cinc d'aquesta tarda i demà ja es farà càrrec del seu primer entrenament. Tot i la derrota de divendres al camp del Novelda, l'equip es manté en zona de lligueta d'ascens empatat a punts amb l'Hèrcules i la Gramanet. Precisament, els alacantins visitaran el Nou Estadi municipal aquest pròxim cap de setmana.\nA la Primera Regional, la Fundació Esportiva Palamós va golejar el cuer de la categoria, el Roses B, per cinc gols a un. L'equip de Ferran Torrent es consolida així a la part mitjana de la classificació, relativament lluny de la zona de descens.\nEn el bloc poliesportiu destaquem la derrota del sènior masculí del Club Esportiu Palamós de bàsquet. Els palamosins van perdre a casa contra el Sant Gregori A per nou punts de diferència. En canvi, en categoria femenina el Palamós A va guanyar per 25 punts de diferència a la pista del Palafrugell.\nEn futbol sala, l'MP Electrònics no va passar de l'empat a dos contra el Can Massuet i la Marítima va perdre 6 a 5 a Anglès.